" Rúnar Rúnarsson gefur fullkominn skít í hefðbundinn frásagnarhátt og ævafornar reglur Aristótelesar í þeim efnum með djarfri tilraun sem gerir talsverðar kröfur til áhorfenda sem uppskera ríkulega ef þeir nenna að leggja sitt af mörkum til verksins , " segir Þórarinn Þórarinsson í Fréttablaðinu í 4 stjörnu dómi um Bergmál . Franska dreifingarfyrirtækið Jour 2 féte sér um alheimsdreifingu . Á vef Norræna kvikmynda - og sjónvarpssjóðins er rætt við Pálma Guðmundsson stjórnanda Sjónvarps Símans um áherslur í leiknu efni og verkefnin sem framundan eru . Hann ræðir meðal annars um áhuga sinn á að gera kvikmyndir sérstaklega fyrir efnisveituna , Sjónvarp Símans Premium og að styðja við handritshöfunda . Þórarinn Þórarinsson skrifar um þáttaröðina Pabbahelgar eftir Nönnu Kristínu Magnúsdóttur í Fréttablaðið , en fimmti þáttur af sex verður sýndur á RÚV í kvöld . Hann eys Nönnu Kristínu " lofi fyrir ótrúlega vel heppnaða útfærslu á bráðsnjallri hugmynd sem hefði samt verið svo auðvelt að klúðra . "